Wattignies-la-Victoire

Wattignies-la-Victoire estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 233 loĝantojn laŭ censo plenumita en 1999.


 Geografio 
Wattignies-la-Victoire estas ĉirkaŭurbeto kaj parto de la aglomeraĵo de Maubeuge, kiu havas proksimume 120 000 loĝantojn kaj inkludas interalie la urbetojn Aulnoye-Aymeries, Haumont, Jeumont, Feignies, Rousies kaj Ferrière-la-Grande.

Ĝi troviĝas proksime al la landlimo kun Belgio. La teritorio de la komunumo etendiĝas sur 6,31 km².

 Historio 
Wattignies famiĝis pro la batalo de Wattignies, kiu okazis la 16-an de oktobro 1793 inter franca revolucia armeo (estrita de Jean-Baptiste Jourdan kaj Lazare Nicolas Marguerite Carnot) kaj la aŭstria armeo. Ĝi estis grava franca venko kaj iasence "savis" la francan revolucion de 1789.

 Vidindaĵoj 
Viziteblas en la loka urbodomo eta muzeo pri la batalo de Wattignies. Ekzistas cetere monumento pri la batalo centre de la vilaĝo.

 Administrado 
Wattignies-la-Victoire apartenas al la kantono Maubeuge-Sud, kies ĉefurbo estas Maubeuge. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

 Bildaro 

 Vidu ankaŭ 
 Komunumoj de Nord
 Kantono Maubeuge-Sud

Kategorio:Komunumoj de Nord